ΕΥΡΩΠΑΪΚΗ  ΕΠΙΤΡΟΠΗ  
Βρυξέλλες , 7.12.2011 
SEC(2011) 1516 τελικό  
  
ΕΓΓΡΑΦΟ  ΕΡΓΑΣΙΑΣ  ΤΩΝ  ΥΠΗΡΕΣΙΩΝ  ΤΗΣ  ΕΠΙΤΡΟΠΗΣ  
ΣΥΝΟΠΤΙΚΗ  ΠΕΡΙΛΗΨΗ  ΤΗΣ  ΕΚΤΙΜΗΣΗΣ  ΕΠΙΠΤΩΣΕΩΝ  
που συνοδεύει  το έγγραφο  
Πρόταση   
ΚΑΝΟΝΙΣΜΟΥ  ΤΟΥ  ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  ΚΑΙ  ΤΟΥ  ΣΥΜΒΟΥΛΙΟΥ
σχετικά  με τις ευρωπαϊκές  εταιρείες  επιχειρηματικού  κεφαλαίου  
{COM(2011) 860 τελικό } 
{SEC(2011) 1515 τελικό }  
 
EL 2   EL ΕΓΓΡΑΦΟ  ΕΡΓΑΣΙΑΣ  ΤΩΝ  ΥΠΗΡΕΣΙΩΝ  ΤΗΣ  ΕΠΙΤΡΟΠΗΣ  
ΣΥΝΟΠΤΙΚΗ  ΠΕΡΙΛΗΨΗ  ΤΗΣ  ΕΚΤΙΜΗΣΗΣ  ΕΠΙΠΤΩΣΕΩΝ  
που συνοδεύει  το έγγραφο  
Πρόταση   
ΚΑΝΟΝΙΣΜΟΥ  ΤΟΥ  ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  ΚΑΙ  ΤΟΥ  ΣΥΜΒΟΥΛΙΟΥ  
σχετικά  με τις ευρωπαϊκές  εταιρείες  επιχειρηματικού  κεφαλαίου  
1. ΕΙΣΑΓΩΓΗ  
Οι εταιρείες  επιχειρηματικού  κεφαλαίου  είναι  επιχειρηματικοί  φορείς  που παρέχουν  κυρίως  
χρηματοδότηση  μετοχικού  κεφαλαίου  σε εταιρείες  που είναι  γενικά  πολύ  μικρές , κατά  τα αρχικά  
στάδια  της εταιρικής  τους ανάπτυξης . Οι εταιρείες  αυτές  είναι  συχνά  καινοτόμες  και επιδεικνύουν  
ισχυρό  δυναμισμό  οικονομικής  ανάπτυξης  και επέκτασης . Στην  ΕΕ, η χρηματοδότηση  
επιχειρηματικού  κεφαλαίου  διαθέτει  υψηλό  αλλά  ευρέως  ανεκμετάλλευτο  δυναμικό  ανάπτυξης  
μικρομεσαίων  επιχειρήσεων  (ΜΜΕ )1. Οι ΜΜΕ  που βασίζονται  σε χρηματοδότηση  
επιχειρηματικού  κεφαλαίου  πηγαίνουν  καλύτερα  από αυτές  που δεν λαμβάνουν  υποστήριξη  
επιχειρηματικού  κεφαλαίου . Οι ΜΜΕ  που έχουν  την υποστήριξη  επιχειρηματικού  κεφαλαίου  
μπορούν  να δημιουργούν  υψηλής  ποιότητας  θέσεις  εργασίας , καθώς  το επιχειρηματικό  κεφάλαιο  
υποστηρίζει  τη δημιουργία  καινοτόμων  επιχειρήσεων  των οποίων  η οικονομική  ανάπτυξη  
υπερβαίνει  την οικονομική  ανάπτυξη  πιο παραδοσιακών  τομέων . Σύμφωνα  με πρόσφατη  έρευνα , η 
αύξηση  στις επενδύσεις  επιχειρηματικού  κεφαλαίου  συνδέεται  με αύξηση  στο ΑΕΠ , ενώ ο 
αντίκτυπος  της πρώιμης  χρηματοδότησης  των ΜΜΕ  είναι  ακόμα  εντονότερος . Ως εκ τούτου , η 
υποστήριξη  του επιχειρηματικού  κεφαλαίου  μπορεί  να δώσει  ώθηση  στην  πραγματική  οικονομία .  
Στην  Ευρώπη , η συγκέντρωση  κεφαλαίων  για χρηματοδότηση  επιχειρηματικού  κεφαλαίου  
παραμένει  σε επίπεδα  που υπολείπονται  του βέλτιστου . Το μικρό  μέγεθος  της μέσης  ευρωπαϊκής  
εταιρείας  επιχειρηματικού  κεφαλαίου  (60 εκ. ευρώ ) έχει αρνητικές  επιπτώσεις  στη βέλτιστη  
κατανομή  των πόρων . Τα σχετικά  μικρά  μεγέθη  των ευρωπαϊκών  εταιρειών  επιχειρηματικού  
κεφαλαίου  εμποδίζουν  τη δημιουργία  οικονομιών  κλίμακας , κάτι που είναι  προαπαιτούμενο  για την 
εξειδίκευση  που απαιτείται  για τη λειτουργία  μιας επιτυχημένης  εταιρείας  επιχειρηματικού  
κεφαλαίου .  
Η εκτίμηση  επιπτώσεων  εστιάζει  στα κατάλληλα  ρυθμιστικά  μέτρα  για την παροχή  βαθύτερων  
δεξαμενών  κεφαλαίου  για εταιρείες  επιχειρηματικού  κεφαλαίου  και για να μπορέσουν  οι 
ευρωπαϊκές  εταιρείες  επιχειρηματικού  κεφαλαίου  να επεκτείνουν  τα υπό διαχείριση  περιουσιακά  
στοιχεία . Υποκείμενος  στόχος  πολιτικής  είναι  να καταστούν  οι εν λόγω  εταιρείες  σημαντικότερο  
χρηματοδοτικό  εργαλείο  για καινοτόμες  εκκινούσες  επιχειρήσεις . Κατά  την επιδίωξη  του στόχου  
αυτού , η εκτίμηση  επιπτώσεων  εστιάστηκε  σε κανόνες  που διέπουν  την «ιδιωτική  τοποθέτηση » 
επιχειρηματικών  κεφαλαίων  σε δυνητικούς  επενδυτές .  
                                                 
1 Οι ΜΜΕ  ορίζονται  στη σύσταση  της Επιτροπής  της 6ης Μαΐου  2003 σχετικά  με τον ορισμό  των πολύ  μικρών , 
των μικρών  και των μεσαίων  επιχειρήσεων  (ΕΕ L 124/36 της 20.5.2003) 
 
EL 3   EL 2. ΟΡΙΣΜΟΣ  ΤΟΥ  ΠΡΟΒΛΗΜΑΤΟΣ  
1ος παράγοντας : Αποσπασματικές  ρυθμίσεις . Σε σύγκριση  με τα ανταγωνιστικά  παγκόσμια  κέντρα  
υψηλής  τεχνολογίας  και καινοτομίας , και ιδίως  τις Ηνωμένες  Πολιτείες , οι κανόνες  που διέπουν  
την εμπορική  προώθηση  επενδύσεων  σε επιχειρηματικό  κεφάλαιο  είναι  κατακερματισμένοι  και 
αποσπασματικοί . Εννέα  από τα 27 κράτη  μέλη  έχουν  εγκρίνει  ειδικούς  κανόνες  για τη λειτουργία  
των εταιρειών  επιχειρηματικού  κεφαλαίου , τη σύνθεση  του επενδυτικού  τους χαρτοφυλακίου , 
ειδικά  επενδυτικά  μέσα , ειδικούς  επενδυτικούς  στόχους , τη γεωγραφική  θέση  των επενδυτικών  
στόχων , τους τύπους  των επενδυτών  που είναι  επιλέξιμοι  στις εν λόγω  εταιρείες . Όλοι  οι κανόνες  
αυτοί  αποκλίνουν  στην  ουσία  τους σε ορισμένα  ή σε όλα τα προαναφερθέντα  σημεία . Το γεγονός  
αυτό  δεν έχει επιτρέψει  την ανάδειξη  ενός ενιαίου  ορισμού  της εταιρείας  επιχειρηματικού  
κεφαλαίου . Δεκαοκτώ  κράτη  μέλη  δεν έχουν  εγκρίνει  ειδικούς  κανόνες  για τις δραστηριότητες  
συγκέντρωσης  κεφαλαίων  που εκτελούν  φορείς  εκμετάλλευσης  επιχειρηματικού  κεφαλαίου . 
Επιβάλλουν  γενικούς  κανόνες  εταιρικού  δικαίου  και υποχρεώσεις  σχετικά  με το ενημερωτικό  
δελτίο  σε εταιρείες  που επιθυμούν  να προωθήσουν  εμπορικά  «ιδιωτικές  τοποθετήσεις »2 
επιχειρηματικού  κεφαλαίου . Η συμμόρφωση  με αυτό  το ετερογενές  σύνολο  κανόνων  προκαλεί  
πρόσθετο  κόστος  και επιπλοκές .  
2ος παράγοντας : Η συγκέντρωση  επιχειρηματικού  κεφαλαίου  στο εξωτερικό  περιλαμβάνει  αρκετά  
διαδικαστικά  βήματα  που δεν είναι  απαραίτητα  κατά  τη συγκέντρωση  κεφαλαίου  σε εγχώρια  βάση . 
Λόγω  των αποσπασματικών  ρυθμίσεων  και της ανάγκης  συμμόρφωσης  με διάφορα  σύνολα  
κανόνων  που διέπουν  την εμπορική  προώθηση  εταιρειών  επιχειρηματικού  κεφαλαίου , τα 
διαδικαστικά  και προπαρασκευαστικά  στάδια  (εντοπισμός  τοπικών  κανόνων , αναζήτηση  νομικών  
συμβουλών , ανάλυση  κόστους / οφέλους  πριν από τη στόχευση  της αγοράς ) που απαιτούνται  για τη 
συγκέντρωση  επιχειρηματικού  κεφαλαίου  καθίστανται  πολυπλοκότερα  καθώς  αυξάνεται  ο αριθμός  
των δικαιοδοσιών  στις οποίες  στοχεύουν  οι επενδύσεις .  
3ος παράγοντας : Η συγκέντρωση  επιχειρηματικού  κεφαλαίου  στο εξωτερικό  συνεπάγεται  δαπάνες  
που δεν ανακύπτουν  κατά  τη συγκέντρωση  κεφαλαίου  εγχωρίως . Για να εξασφαλιστεί  η 
συμμόρφωση  με διάφορες  νομικές  απαιτήσεις  που ισχύουν  για την εμπορική  προώθηση  εταιρειών  
επιχειρηματικού  κεφαλαίου , ο διαχειριστής  της εταιρείας  πρέπει  να επιδεικνύει  «δέουσα  επιμέλεια » 
με την οποία  θα εξασφαλίζεται  κατάλληλη  αναγνώριση  όλων  των ισχυόντων  κανόνων  και 
απαιτήσεων . Τα έξοδα  που σχετίζονται  με την προσαρμογή  της νομικής  τεκμηρίωσης  στις 
απαιτήσεις  διαφόρων  εθνικών  κανόνων  για τις ιδιωτικές  τοποθετήσεις  μπορεί  να ανέρχονται  σε 500 
έως 1.000 ευρώ  για κάθε  περιοχή  δικαιοδοσίας . Εάν ο χορηγός  μιας εταιρείας  επιχειρηματικού  
κεφαλαίου  επιθυμεί  να συγκεντρώσει  κεφάλαιο  σε όλη την ΕΕ, τα εν λόγω  έξοδα  θα αυξηθούν  από 
13.500 ευρώ  σε 27.000 ευρώ . 
4ος παράγοντας : Σε αρκετές  δικαιοδοσίες  εφαρμόζονται  κανόνες  σχετικά  με το ενημερωτικό  δελτίο  
για τις προσφορές  επιχειρηματικού  κεφαλαίου . Σημαντικές  δαπάνες  συνδέονται  με εθνικές  
απαιτήσεις  σχετικά  με το ενημερωτικό  δελτίο . Παραδείγματος  χάριν , τα κράτη  μέλη  και οι 
ρυθμιστικές  αρχές  τους υιοθετούν  διαφορετικές  απόψεις  σχετικά  με το εάν τα συμφέροντα  σε 
ετερόρρυθμες  εταιρείες  (που αποτελούν  την τυπική  δομή  μιας εταιρείας  επιχειρηματικού  
κεφαλαίου ) θεωρούνται  χρεόγραφα  ή όχι και, συνεπώς , καλύπτονται  από την οδηγία  για το 
ενημερωτικό  δελτίο . Μια καταχώριση  ενημερωτικού  δελτίου  για ένα κράτος  μέλος  υποδοχής  και 
μόνο  (Γερμανία ) θα κόστιζε  περίπου  40.000 ευρώ . Απαιτήσεις  σχετικά  με το ενημερωτικό  δελτίο  
                                                 
2 Ιδιωτική  τοποθέτηση  θεωρείται  γενικά  η εμπορική  προώθηση / πώληση  (στην  περίπτωση  αυτή ) μεριδίων  ή 
μετοχών  σε εταιρείες  επενδύσεων  σε μικρό  ή περιορισμένο  αριθμό  συνήθως  επαγγελματιών  επενδυτών . Η 
ιδιωτική  τοποθέτηση  βρίσκεται  στον  αντίποδα  της συγκέντρωσης  κεφαλαίων  από το κοινό / της έκδοσης  
μετοχών  σε δημόσιες  αγορές . 
 
EL 4   EL και προηγούμενες  εγκρίσεις  έχουν  προσδιοριστεί  για την Αυστρία , το Βέλγιο , τις Κάτω  Χώρες , τη 
Γαλλία , τη Σουηδία  και το Ηνωμένο  Βασίλειο .  
5ος παράγοντας : Σε αρκετές  δικαιοδοσίες  απαιτείται  τοπική  καταχώριση  και τοπική  παρουσία  
διανομής . Πολλά  κράτη  μέλη  απαιτούν  την απασχόληση  τοπικού  και εγκεκριμένου  αντιπροσώπου  
εμπορικής  προώθησης  (ήτοι κάποιο  χρηματοπιστωτικό  ίδρυμα ) για την εμπορική  προώθηση  μιας 
εταιρείας  επιχειρηματικού  κεφαλαίου  στην  επικράτειά  τους. Εναλλακτικά , ο ίδιος  ο διαχειριστής  
επιχειρηματικού  κεφαλαίου  θα πρέπει  να λαμβάνει  άδεια  με την οποία  αποκτά  την ιδιότητα  του 
αντιπροσώπου  εμπορικής  προώθησης . Το κόστος  απόκτησης  άδειας  διανομής  κυμαίνεται  από 
20.000 ευρώ  έως 40.000 ευρώ3. Το ετήσιο  κόστος  διατήρησης  μιας ελεγχόμενης  «τοπικής  
παρουσίας », π.χ. στο Ηνωμένο  Βασίλειο , θα ανέρχεται  τουλάχιστον  σε 25.000 ευρώ  κατ' έτος. Το 
ποσό  αυτό  δεν περιλαμβάνει  δαπάνες  προσωπικού .  
Στην  έκθεση  της ομάδας  εμπειρογνωμόνων  του 2007 για την άρση  των εμποδίων  στις διασυνοριακές  
επενδύσεις  από εταιρείες  επιχειρηματικού  κεφαλαίου  εκτιμήθηκε  ότι το κόστος  διαχείρισης  
τεσσάρων  παράλληλων  εταιρικών  δομών  αναγκαίων  για τη συγκέντρωση  κεφαλαίων  σε τέσσερις  
διαφορετικές  δικαιοδοσίες  υπερέβαινε  το 0,4% του συνολικού  κεφαλαίου  που έχει διατεθεί  για την 
εταιρεία  αυτή .  
3. ΑΝΑΛΥΣΗ  ΤΗΣ  ΕΠΙΚΟΥΡΙΚΟΤΗΤΑΣ  
Μια λύση  που θα βασίζεται  σε δράση  των κρατών  μελών  έχει ήδη δοκιμαστεί  και δεν έχει 
καταφέρει  να επιτύχει  τον επιδιωκόμενο  στόχο . Το 2007, η Επιτροπή  πρότεινε  την αμοιβαία  
αναγνώριση  εταιρειών  επιχειρηματικού  κεφαλαίου  που προωθούνται  εμπορικά  νομίμως  σε άλλο  
κράτος  μέλος . Ωστόσο , σε έκθεση  του Δεκεμβρίου  2009, η Επιτροπή  συμπέρανε  ότι η αμοιβαία  
αναγνώριση  από μόνη  της δεν έχει συμβάλει  στο άνοιγμα  των κρατών  μελών  υποδοχής  σε 
διαχειριστές  εταιρειών  επιχειρηματικού  κεφαλαίου  που έχουν  νομίμως  συσταθεί  σε μια 
δικαιοδοσία . Ως εκ τούτου , μόνο  η στοχευμένη  εναρμόνιση  των βασικών  απαιτήσεων  που ισχύουν  
για εταιρείες  επιχειρηματικού  κεφαλαίου  σε ευρωπαϊκό  επίπεδο  θα επιτρέψει  τη διασυνοριακή  
εμπορική  προώθηση .  
4. ΣΤΟΧΟΙ  
Γενικός  στόχος  – να καταστούν  οι ευρωπαϊκές  ΜΜΕ  περισσότερο  ανταγωνιστικές  σε μια παγκόσμια  
αγορά  
Ο πρωταρχικός  στόχος  είναι  να καταστούν  οι ευρωπαϊκές  ΜΜΕ  περισσότερο  ανταγωνιστικές  σε 
μια παγκόσμια  αγορά . Η Ευρώπη  είναι  γεμάτη  ιδέες  και φορείς  καινοτομίας . Εκεί που υστερεί  η 
Ευρώπη  είναι  στον  τομέα  της χρηματοδότησης  νέων  επιχειρήσεων  και της επιχειρηματικότητας .  
Ειδικός  στόχος  – να δημιουργηθεί  ένα ευρωπαϊκό  σύστημα  για τη διασυνοριακή  συγκέντρωση  
κεφαλαίου  από εταιρείες  επιχειρηματικού  κεφαλαίου  
Το επιχειρηματικό  κεφάλαιο  είναι  το εργαλείο  που επιλέγουν  οι νέες εταιρείες . Οι επιχειρηματίες  
πρώιμου  σταδίου  χρειάζονται  τη σταθερότητα  της χρηματοδότησης  ιδίων  κεφαλαίων  και την 
προτιμούν  σε σχέση  με τα δάνεια  ή άλλους  χρεωστικούς  τίτλους . Ο προτεινόμενος  τρόπος  δράσης  
                                                 
3 Εκτιμήσεις  του νομικού  συμβούλου  της EVCA της 25ης Οκτωβρίου  2011. 
 
EL 5   EL εστιάζει , ως εκ τούτου , στην  ανάπτυξη  βαθύτερων  κεφαλαιαγορών  για τις εταιρείες  
επιχειρηματικού  κεφαλαίου .  
Επιχειρησιακοί  στόχοι  
Να καθοριστεί  η έννοια  της «εταιρείας  επιχειρηματικού  κεφαλαίου  που πληροί  τις προϋποθέσεις ». 
Για να βελτιωθεί  η πρακτική  λειτουργία  της διασυνοριακής  συγκέντρωσης  κεφαλαίου , είναι  
απαραίτητη  η κοινή  κατανόηση  της έννοιας  του «επιχειρηματικού  κεφαλαίου ». Ως εκ τούτου , 
προτείνεται  ο εναρμονισμός  των απαραίτητων  χαρακτηριστικών  μιας εταιρείας  επιχειρηματικού  
κεφαλαίου .  
Να δημιουργηθεί  μια κοινή  ρυθμιστική  προσέγγιση  που θα διέπει  τις «εταιρείες  επιχειρηματικού  
κεφαλαίου  που πληρούν  τις προϋποθέσεις » και τους διαχειριστές  τους. Μόλις  καθοριστεί  η έννοια  
της «εταιρείας  επιχειρηματικού  κεφαλαίου » με το απαιτούμενο  επίπεδο  ακρίβειας , ο δεύτερος  
επιχειρησιακός  στόχος  συνίσταται  στην  παροχή  ενός ενιαίου  πλαισίου  που θα εφαρμόζεται  όταν  
εταιρείες  επιχειρηματικού  κεφαλαίου  που πληρούν  τις προϋποθέσεις  προωθούνται  εμπορικά  στην  
Κοινότητα .  
Να δημιουργηθεί  ένα δίκτυο  διοικητικής  συνεργασίας  για την αποτελεσματική  θέσπιση  και εποπτεία  
διαχειριστών  εταιρειών  επιχειρηματικού  κεφαλαίου  που πληρούν  τις προϋποθέσεις . Απαραίτητη  
επιχειρησιακή  βάση  για την πρακτική  εφαρμογή  της διασυνοριακής  συγκέντρωσης  κεφαλαίων  
αποτελεί  η δημιουργία  ενός πλαισίου  διοικητικής  συνεργασίας  για την εποπτεία  και την επιβολή  
των ενιαίων  κανόνων  που ισχύουν  για τις εταιρείες  επιχειρηματικού  κεφαλαίου .  
5. ΕΝΑΛΛΑΚΤΙΚΕΣ  ΕΠΙΛΟΓΕΣ  ΠΟΛΙΤΙΚΗΣ  
Αναφορικά  με τις επιλογές  ουσιαστικής  πολιτικής , η εκτίμηση  επιπτώσεων  μελετά  πώς δύνανται  να 
καθοριστούν  με τον καλύτερο  τρόπο  τα απαραίτητα  χαρακτηριστικά  όσον  αφορά  τα όρια 
επενδύσεων  χαρτοφυλακίου , τις επιχειρήσεις  στόχο  και τα ειδικά  επενδυτικά  μέσα , τα οποία  
χαρακτηρίζουν  μια εταιρεία  επιχειρηματικού  κεφαλαίου . Οι αξιολογούμενες  επιλογές  κυμαίνονται  
από τον καθορισμό  ενός επενδυτικού  ορίου  ύψους  50%, 70% ή έως και 90% του δεσμευμένου  
κεφαλαίου  υπέρ  επιλέξιμων  επιχειρήσεων  στόχων  (μη εισηγμένων  ΜΜΕ ). Στα μέσα  που 
αξιολογήθηκαν  περιλαμβάνονται  μέσα  ιδίων  κεφαλαίων  ή οιονεί  ιδίων  κεφαλαίων . Όσον  αφορά  
τους επιλέξιμους  επενδυτές , οι επιλογές  που αξιολογήθηκαν  περιλαμβάνουν  εταιρείες  κεφαλαίου  
ανοικτές  σε επαγγελματίες  επενδυτές  (όπως  ορίζεται  στην  οδηγία  για τις αγορές  
χρηματοπιστωτικών  μέσων ), εταιρείες  κεφαλαίου  ανοικτές  στον  ευρύτερο  πληθυσμό  των 
οικογενειακών  γραφείων , των επιχειρηματικών  αγγέλων , των ομάδων  διαχείρισης  και των εύπορων  
ιδιωτών  ή εταιρείες  κεφαλαίου  ανοικτές  σε όλους  τους τελικούς  επενδυτές .  
Αξιολογούνται  διάφορες  επιλογές  ως προς  τη νομική  μορφή . Σε αυτές  περιλαμβάνονται  
εναλλακτικές  επιλογές  βάσει  των οποίων  ειδικοί  κανόνες  για το επιχειρηματικό  κεφάλαιο  θα πρέπει  
να ενσωματωθούν  στην  οδηγία  για τους διαχειριστές  οργανισμών  εναλλακτικών  επενδύσεων  
(ΟΔΟΕΕ ), να δημοσιευθούν  ως «2ου επιπέδου » κατά  την εφαρμογή  της ΟΔΟΕΕ , να επιτευχθούν  
με στοχευμένο  ανεξάρτητο  νομικό  μέσο  ή να επιτευχθούν  με νομικό  μέσο  που θα ορίζει  αναλυτικά  
τους όρους  «αμοιβαίας  αναγνώρισης » μεταξύ  των εθνικών  προσεγγίσεων  για το επιχειρηματικό  
κεφάλαιο  ή, απουσία  αυτών , για τις «ιδιωτικές  τοποθετήσεις ».  
 
EL 6   EL 6. ΕΚΤΙΜΗΣΗ  ΕΠΙΠΤΩΣΕΩΝ  
Η εκτίμηση  επιπτώσεων  αποκάλυψε  τα οφέλη  μιας ενδιάμεσης  προσέγγισης . Μια προσέγγιση  
βάσει  της οποίας  θα πρέπει  να επενδύεται  ενδιάμεσος  στόχος  ύψους  70% του δεσμευμένου  
κεφαλαίου  σε ίδια κεφάλαια  ή οιονεί  ίδια κεφάλαια  εκδιδόμενα  από την επιλέξιμη  ΜΜΕ  
προσφέρει  τη μεγαλύτερη  πιθανότητα  ανάδυσης  μιας διακριτής  ευρωπαϊκής  έννοιας  «εταιρειών  
επιχειρηματικού  κεφαλαίου » χωρίς  να υπάρχει  κίνδυνος  αποδυνάμωσης  της νέας έννοιας . Όσον  
αφορά  τους επιλέξιμους  επενδυτές , η προτιμώμενη  προσέγγιση  είναι  να δημιουργηθεί  ένα 
καθεστώς  που θα περιορίζεται  σε επαγγελματίες  επενδυτές , το οποίο , υπό ορισμένες  προϋποθέσεις , 
θα είναι  επίσης  ανοικτό  σε επενδύσεις  από οικογενειακά  γραφεία , επιχειρηματικούς  αγγέλους , 
ομάδες  διαχείρισης  και εύπορους  ιδιώτες , αλλά  όχι σε τελικούς  επενδυτές . Η προσέγγιση  αυτή  θα 
περιλάμβανε  την τυπική  βάση  επενδυτών  σε επιχειρηματικό  κεφάλαιο  χωρίς  να απαιτείται  ένα 
πλήρως  ανεπτυγμένο  πλαίσιο  για τους τελικούς  επενδυτές .  
Όσον  αφορά  το νομικό  μέσο , η εκτίμηση  επιπτώσεων  ευνοεί  την ανεξάρτητη  προσέγγιση . Οι 
εναλλακτικές  επιλογές  που δημιουργούν  ενιαίους  κανόνες  για τις εταιρείες  επιχειρηματικού  
κεφαλαίου  εντός  του υφιστάμενου  πλαισίου  της ΟΔΟΕΕ  θεωρείται  ότι προκαλούν  τριβές  εντός  του 
πλαισίου  της ΟΔΟΕΕ , μιας οδηγίας  που θα πρέπει  να περιλαμβάνει  μια αυστηρή  εποπτική  
προσέγγιση  έναντι  ενός ετερογενούς  πληθυσμού  διαχειριστών  οργανισμών  εναλλακτικών  
επενδύσεων . Επίσης , απουσία  ενός υψηλότερου  επιπέδου  ρυθμιστικής  σύγκλισης  μεταξύ  των 
κρατών  μελών , μια εναλλακτική  επιλογή  βάσει  «αμοιβαίας  αναγνώρισης » νομίμως  εμπορικά  
προωθούμενων  εταιρειών  επιχειρηματικού  κεφαλαίου  δεν θεωρείται  αποτελεσματική  για την 
επίτευξη  του πρώτου  επιχειρησιακού  στόχου  (κοινή  κατανόηση  της έννοιας  της εταιρείας  
επιχειρηματικού  κεφαλαίου  και δημιουργία  ενιαίων  προϋποθέσεων  για την εμπορική  της 
προώθηση ).  
7. ΣΥΓΚΡΙΣΗ  ΕΝΑΛΛΑΚΤΙΚΩΝ  ΕΠΙΛΟΓΩΝ  ΚΑΙ  ΕΠΙΛΕΓΜΕΝΗΣ  ΠΟΛΙΤΙΚΗΣ  
Η τελική  συγκριτική  ανάλυση  όλων  των ουσιαστικών  και διαδικαστικών  εναλλακτικών  επιλογών  
καταλήγει  ότι η προτιμώμενη  επιλογή  είναι  ένα ανεξάρτητο  μέσο  εναρμόνισης  που θα δημιουργεί  
ενιαίες  προϋποθέσεις  υπό τις οποίες  ένας διαχειριστής  κεφαλαίου  επιτρέπεται  να προωθεί  εμπορικά  
εταιρείες  επιχειρηματικού  κεφαλαίου  που πληρούν  τις προϋποθέσεις  στην  Κοινότητα .  
Η επιλεγμένη  προσέγγιση  φαίνεται  να είναι  η πλέον  αποδοτική  καθώς , πρακτικά , ένας διαχειριστής  
που συμμορφώνεται  με το σύνολο  των ενιαίων  απαιτήσεων  που προβλέπονται  στο προτεινόμενο  
μέσο  θα είναι  επίσης  σε θέση  να προωθεί  στην  αγορά  ομοιόμορφα  κεφάλαια  σε ολόκληρη  την 
Κοινότητα  χωρίς : i) να πρέπει  να επιλέξει  το ρυθμιστικό  πλαίσιο  που προβλέπει  η οδηγία  
2011/61/ΕΚ ή ii) να συμμορφώνεται  με τους υπολειπόμενους  – και πολύ  ετερογενείς  – εθνικούς  
κανόνες  με αντικείμενο  είτε τις εταιρείες  επιχειρηματικού  κεφαλαίου , είτε τις ιδιωτικές  
τοποθετήσεις , είτε το ενημερωτικό  δελτίο  ή τις απαιτήσεις  τοπικής  διανομής .  
8. ΚΟΣΤΟΣ  ΚΑΙ  ΟΦΕΛΗ  
Η συμμόρφωση  με τα ενιαία  κριτήρια  δεν αναμένεται  να οδηγήσει  σε υψηλά  έξοδα  συμμόρφωσης  
ή διοικητική  επιβάρυνση . Η εναρμόνιση  των ποιοτικών  απαιτήσεων  που ισχύουν  για εταιρείες  
επιχειρηματικού  κεφαλαίου  θα μείωνε  σημαντικά  τα υφιστάμενα  έξοδα  που συνδέονται  με την 
υποχρέωση  συμμόρφωσης  με διαφορετικούς  και πολύ  ετερογενείς  εθνικούς  κανόνες  που θα ίσχυαν  
ελλείψει  εναρμόνισης .  
 
EL 7   EL Παρόλο  που μια εταιρεία  επιχειρηματικού  κεφαλαίου  ενδέχεται  να επιβαρυνθεί  με κάποια  έξοδα  
που συνδέονται  με την προσαρμογή  των προτύπων  αναφοράς  και γνωστοποίησης  που εφαρμόζει  
ώστε  να ευθυγραμμιστεί  με τους ενιαίους  κανόνες , τα έξοδα  αυτά  ενδέχεται  να αποτελούν  μόνο  
ένα μέρος  των λειτουργικών  δαπανών  που ανακύπτουν  βάσει  του σεναρίου  «συνέχισης  της 
τρέχουσας  δραστηριότητας », βάσει  του οποίου  οι εταιρείες  πρέπει  να συμμορφώνονται  με 
διάφορες  εθνικές  διατάξεις  που διέπουν  την υποβολή  εκθέσεων  και τη γνωστοποίηση .  
Το κόστος  εποπτείας  της συμμόρφωσης  με το ενιαίο  πλαίσιο  δεν αναμένεται  να είναι  σημαντικό , 
καθώς  οι οργανισμοί  εναλλακτικών  επενδύσεων , εάν δεν είναι  καταχωρημένοι  βάσει  του 
προτεινόμενου  πλαισίου , υπόκεινται  στις γενικές  απαιτήσεις  καταχώρησης  και γνωστοποίησης  που 
προβλέπονται  στο άρθρο  3 παράγραφος  3 της οδηγίας  για τους διαχειριστές  οργανισμών  
εναλλακτικών  επενδύσεων  (ΟΔΟΕΕ ).  
Ορισμένες  επενδύσεις  ενδέχεται  να αυξήσουν  τα έξοδα  εταιρειών  χαρτοφυλακίου  στις οποίες  
στοχεύουν  εταιρείες  επιχειρηματικού  κεφαλαίου  που πληρούν  τις προϋποθέσεις . Τα έξοδα  αυτά  
ενδέχεται  να ανακύψουν  ιδίως  ως αποτέλεσμα  της υποχρέωσης  των εταιρειών  να παρέχουν  
τακτικές  ετήσιες  εκθέσεις . Ωστόσο , δεν είναι  πιθανό  να είναι  τα έξοδα  αυτά  σημαντικά  υψηλότερα  
από αυτά  που προκύπτουν  κατά  τη συνέχιση  της τρέχουσας  δραστηριότητας , καθώς  για τις 
εταιρείες  χαρτοφυλακίου  που επιδιώκουν  χρηματοδότηση  επιχειρηματικού  κεφαλαίου  προϋπόθεση  
αποτελεί  να είναι  «έτοιμες  για επενδύσεις ».  
Η δημιουργία  ενός ευρωπαϊκού  πλαισίου  για το επιχειρηματικό  κεφάλαιο , βάσει  ενός κοινού  
ορισμού  της εταιρείας  επιχειρηματικού  κεφαλαίου  που πληροί  τις προϋποθέσεις , αναμένεται  να 
βελτιώσει  την αποδοτικότητα  της διασυνοριακής  συγκέντρωσης  κεφαλαίων , να προωθήσει  τον 
ανταγωνισμό  μεταξύ  των διαχειριστών  εταιρειών  επιχειρηματικού  κεφαλαίου  και να αυξήσει  τις 
ευκαιρίες  εξειδίκευσης . Από την οπτική  των επενδυτών , οι ενιαίοι  κανόνες  που διέπουν  τις 
εταιρείες  επιχειρηματικού  κεφαλαίου  θα δημιουργήσουν  μεγαλύτερη  εμπιστοσύνη  σε αυτή  τη 
συγκεκριμένη  κατηγορία  περιουσιακών  στοιχείων  και, σε συνδυασμό  με τη βελτιωμένη  πρόσβαση  
σε κεφάλαια , θα βοηθήσουν  τους επενδυτές  να κατανείμουν  αποδοτικότερα  τα κεφάλαιά  τους. 
Τέλος , το ενιαίο  πλαίσιο  για τις εταιρείες  επιχειρηματικού  κεφαλαίου  θα επιτρέψει  τη διοχέτευση  
περισσότερων  κεφαλαίων  σε καινοτόμες  εταιρείες  με υψηλό  δυναμικό  ανάπτυξης . 
9. ΠΑΡΑΚΟΛΟΥΘΗΣΗ  ΚΑΙ  ΑΞΙΟΛΟΓΗΣΗ  
Ευθυγραμμιζόμενες  με τους στόχους  που στηρίζουν  την πολιτική  επιλογή  της Επιτροπής , η 
παρακολούθηση  και η αξιολόγηση  μετά την έγκρισή  της θα εστιάζουν  σε τρία ζητήματα : (1) εάν το 
νέο πλαίσιο  έχει προσδιορίσει  την έννοια  της «εταιρείας  επιχειρηματικού  κεφαλαίου  που πληροί  τις 
προϋποθέσεις », (2) εάν το νέο πλαίσιο  έχει συμβάλει  σε μια κοινή  ρυθμιστική  προσέγγιση  που 
διέπει  τις εταιρείες  επιχειρηματικού  κεφαλαίου  που πληρούν  τις προϋποθέσεις  και (3) εάν το νέο 
πλαίσιο  έχει συμβάλει  στη δημιουργία  ενός δικτύου  διοικητικής  συνεργασίας  για την 
αποτελεσματική  δημιουργία  και εποπτεία  των διαχειριστών  ευρωπαϊκών  εταιρειών  
επιχειρηματικού  κεφαλαίου .  
Η παρακολούθηση  των ζητημάτων  αυτών  θα πραγματοποιηθεί  σε στενή  συνεργασία  με την 
ΕΑΚΑΑ , η οποία  θα επιφορτιστεί  με το καθήκον  διατήρησης  ενός κεντρικού  μητρώου , δημοσίως  
διαθέσιμου  μέσω  του διαδικτύου , στο οποίο  θα καταχωρίζονται  όλοι οι διαχειριστές  εταιρειών  
επιχειρηματικού  κεφαλαίου  που πληρούν  τις προϋποθέσεις  και έχουν  καταχωριστεί  στην  Ένωση  
σύμφωνα  με τον προτεινόμενο  κανονισμό .